नई दिल्ली. दिल्ली, जम्मू-कश्मीर, समेत उत्तर भारत के कई राज्यों में शुक्रवार-शनिवार देर रात भूकंप के झटके महसूस किए गए। काफी देर तक और एक बाद एक कई भूकंप के झटके लोगों ने महसूस किए। अभी नुकसान की खबर नहीं मिली है।
पाकिस्तान में अलर्ट
रॉयटर्स के मुताबिक अर्थक्वेक का सेंटर अफगानिस्तान के फैजाबाद में था। ये इलाके में पाकिस्तान, ताजिकिस्तान और अफगान की सीमाएं मिलती हैं। बता दें कि इस माउंटेन रीजन में दो माह पहले आए भूकंप में करीब 300 लोग मारे गए थे।
ज्यादा नुकसान की खबर नहीं
- भूकंप की वजह से पाकिस्तान के पेशावर में कुछ लोगों के घायल होने की खबर है।
- इंडियन टाइम के मुताबिक करीब 12.50 बजे भूकंप के झटके महसूस किए गए। हालांकि, ज्यादा नुकसान की खबर नहीं है।
- इसकी तीव्रता रिक्टर स्केल पर 6.5 आंकी गई। इसके बाद कई लोग अपने घरों से बाहर निकल गए।
- भारत में सबसे तेज झटके जम्मू-कश्मीर की राजधानी श्रीनगर और पंजाब में महसूस किए गए।
- भारत की अपेक्षा अफगानिस्तान और पाकिस्तान में ज्यादा तेज झटके महसूस हुए।
- इस साल पहले भी दिल्ली और भारत के दूसरे राज्यों में भूकंप आ चुका है।
क्यों आता है भूकंप?
पृथ्वी के अंदर 7 प्लेट्स हैं जो लगातार घूम रही हैं। जहां ये प्लेट्स ज्यादा टकराती हैं, वह जोन फॉल्ट लाइन कहलाता है। बार-बार टकराने से प्लेट्स के कोने मुड़ते हैं। जब ज्यादा दबाव बनता है तो प्लेट्स टूटने लगती हैं। नीचे की एनर्जी बाहर आने का रास्ता खोजती है। डिस्टर्बेंस के बाद भूकंप आता है।
कितनी तबाही लाता है भूकंप
*भूकंप में रिक्टर पैमाने का हर स्केल पिछले स्केल के मुकाबले 10 गुना ज्यादा ताकतवर होता है।
hin_Deva bho_Deva hin_Deva hin_Deva awa_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva